laion/Wikipedia-Exotic huggingface dataset:
מוזיאון קלוני

מוּזֶה דֶה קְלוּני (צרפתית: Musée de Cluny) או בשמו הרשמי, "המוזיאון הלאומי על ימי הביניים" (Musée National du Moyen Âge) הוא מוזיאון הנמצא ברובע החמישי של פריז. המבנה בו שוכן המוזיאון, שבנייתו החלה בשנת 1334 ושמשלב סגנון גותי ורנסאנס, היה בעבר מעונו הפריזאי של אב מנזר קלוני. הוא הפך למוזיאון ציבורי בשנת 1833, ולמעט שמו, אין לו עוד כל קשר למנזר. המבנה מהווה ככל הנראה את הדוגמה הטובה ביותר לאדריכלות ימי הביניים בפריז. במקור הבית היה חלק ממבנה גדול יותר השייך למנזר, וכלל גם מבנה (שאינו קיים עוד) ששימש כקולג' דתי בכיכר הסורבון. דיירי הבית במרוצת השנים כוללים את מארי טודור – אותה שיכן שם בשנת 1515 פרנסואה הראשון לאחר מות בעלה, לואי השנים עשר, כדי שיוכל לפקח אחריה מקרוב, ולבדוק בעיקר האם היא בהיריון (שכן לואי השנים עשר מת ללא בן יורש). במאה ה-17 התגוררו בבית כמה נציגים דיפלומטיים של האפיפיור, ביניהם הקרדינל מאזארן. בשנת 1793 הוחרם הבית על ידי המדינה ובמשך שלושת העשורים הבאים נעשה בו שימוש מגוון. בין השאר היה הבית בבעלותו של רופא שהשתמש בקפלה המצועצעת שבקומה הראשונה כחדר ניתוח. בשנת 1843 אלכסנדר די סומראר (Alexandre Du Sommerard), אספן של אמנות ימי הביניים, רכש את המבנה, שיכן בו את אוספיו והפך אותו למוזיאון. לאחר מותו ב-1842 נרכש האוסף על ידי המדינה ובנו מונה לאוצר הראשון של המוזיאון. הגנים נפתחו ב-1971. מתחת למבנה התגלו שרידי מרחצאות רומאיים מהמאה ה-3 לספירה. הם מכונים "מרחצאות קלוני" (Thermes de Cluny). בחלליהם מוצגים חפצים שמקורם בתקופה הרומית ובהם "עמוד יורדי הסירות". המוזיאון מציג מוצגים מימי הביניים ובהם שטיחי הקיר של הגבירה והחד קרן. כמו כן מוצגים במוזיאון רהיטים וחפצי אמנות מימי הביניים וכן תכשיטי זהב וחפצי שנהב. במוצגים בולטים ראשיהם המנותצים של פסלי מלכי יהודה, שעטרו את חזית קתדרלת נוטרדאם עד שנערפו בידי ההמון במהלך המהפכה הצרפתית. מהתצוגה במוזיאון קלוני - ראשיהם המנותצים של פסלי מלכי יהודה שעטרו בעבר את חזית קתדרלת נוטרדאם בפריז, ונערפו בידי ההמון בזמן המהפכה הצרפתית משום שזיהו אותם בטעות כפסלים של מלכי צרפת מבט מהפארק הסמוך אל המוזיאון מכסה של קופסה קטנה, מגולף שנהב, בו נראה ישו על כס המלכות ומוקף בארבעת שליחיו. מהמחצית הראשונה של המאה ה-13 קופסה קטנה מגולפת שנהב מהמאות העשירית או האחת-עשרה, מקונסטנטינופול אתר האינטרנט הרשמי של מוזיאון קלוני (בצרפתית, באנגלית ובספרדית) מוזיאון קלוני, ברשת החברתית פייסבוק מוזיאון קלוני, ברשת החברתית אקס (טוויטר) מוזיאון קלוני, סרטונים בערוץ היוטיוב מוזיאון קלוני, באתר אנציקלופדיה בריטניקה (באנגלית) אתר רשמי (צרפתית) אתר רשמי (אנגלית)
יין ממסך

יֵין מִמְסָךְ (מכונה גם בְּלֵנְדּ ובאנגלית blend) הוא יין המבוסס על שילוב של מספר זני ענבים – וזאת בניגוד ליין זַנִּי המבוסס בעיקר על זן ענבים אחד (שמרכיב לרוב מעל 85% מהיין). השימוש במספר זני ענבים ליצירת יין נפוץ מאוד בעולם, והוא מאפשר ליינן חופש פעולה נוסף ביצירת היין. בממסך ניתן להשתמש בזנים שונים בצורה סינרגטית - לשלב בין יתרונות של זנים שונים ולחפות על חסרונות זה של זה. אחת הדוגמאות הנפוצות לממסך היא 'בלנד בורדו', שמרכיביו העיקריים הם קברנה סוביניון ומרלו, ואליהם יכולים להתווסף קברנה פרנק, פטיט ורדו ומלבק. מקורו של ממסך זה הוא בורדו, אולם הוא נפוץ במדינות רבות. ממסך נפוץ נוסף הוא GSM, הקרוי על שם שלושת הזנים המרכיבים אותו: גרנאש, סירה ומורבדר. מקורו של ממסך זה הוא בעמק הרון שבצרפת וכיום הוא נפוץ גם באוסטרליה. ממסך מוכר נוסף הוא שמפניה. יינות שמפניה עשויים לפי חוק מהזנים שרדונה, פינו נואר ופינו מונייה – כאשר חלקן הגדול הוא ממסך של שני זנים או יותר. ממסך המזוהה עם יינות העולם החדש, ועם אוסטרליה בפרט, הוא שילוב של הזנים קברנה סוביניון ושיראז. נראה כי 'בלנד בורדו' הוא הממסך הפופולרי ביותר בישראל, ובקטלוג של רוב היקבים הבינוניים והגדולים ניתן למצוא יינות כאלה. דוגמאות מוכרות הן 'הר חרמון אדום' הבסיסי ולצדו יין העל 'קצרין אדום' של יקבי רמת הגולן, יינות הלימיטד אדישן של יקבי כרמל, יינות בסדרה 'Tipsy' של יקבי תבור ויינות רבים נוספים. ממסך בסגנון GSM אינו נפוץ עדיין בישראל עקב כמות כרמי איכות נמוכה יחסית של ענבי גרנאש ומורבדר, אולם ניתן לציין את הממסך 'גשם אדום' של יקב שאטו גולן, 'אנטואן' של יקב סוסון ים ו'רון' של יקב גשם. שלושת יינות אלו מיוצרים במספרים מוגבלים של מאות בקבוקים. בלנדים לא שגרתיים – קיימים יקבים רבים בישראל המתנסים בממסכים שאינם שגרתיים בארץ, בהם ניתן לציין את הפטיט סירה-זינפנדל של יקבי רקנאטי, סוביניון בלאן-שרדונה של יקב פלם, ממסך של גווירצטרמינר, פרנץ' קולומברד וויונייה המכונה 'מסע לבן' של יקב ויתקין, ויונייה-ריזלינג המכונה 'בלנקה' של יקב עגור, גרנאש, פטי ורדו וסירה המכונה 'מדיטראנו' של יקב בן חנה, ה'טוליפ הלבן' סוביניון בלאן-גוורצטרמינר של יקב טוליפ ודוגמאות רבות נוספות. רשימת מונחי היין, האקדמיה ללשון העברית, 16 במרץ 2009.
פארק בלוויל

פארק בלוויל (בצרפתית: Parc de Belleville) הוא פארק הממוקם ברובע העשרים של פריז בירת צרפת. הפארק ממוקם בין פארק דה בוט שומון לבין בית הקברות פר לשז. במהלך ימי הביניים היה האזור שטח חקלאי של כרמים בו גידלו גפנים. בינות לכרמים היו מספר פונדקי דרכים, אשר הגישו יין מקומי. במהלך המאה ה-19 נפתחה במקום מחצבה של גבס אשר נדרש לצורך הפרויקטים של הברון אוסמן להתחדשות העיר פריז. החוצבים התגוררו בצריפים בשטח הפארק במהלך החורף ושבו בקיץ לעבד את שדותיהם. בשלהי המאה ה-20 נהרסו הצריפים, ובמקומם הוקם הפארק. בחלקה העליון של הגבעה נותר כרם פעיל. הפארק ממוקם בראש גבעת בלוויל, ובשיאו מגיע לגובה של 108 מטרים מעל פני הים. בפסגת הגבעה ממוקמת תצפית ממנה ניתן לראות את רחבי העיר. הפארק תוכנן על ידי האדריכל פרנסואה דבלוה (François Debulois ) ואדריכל הנוף פול ברישה (Paul Brichet) ונחנך בשנת 1988. בפארק מזרקה שאורכה 100 מטרים, ומדשאה ששטחה כקילומטר רבוע. כמו כן בפארק ממוקם גן משחקים לילדים, שולחנות פינג פונג ותיאטרון פתוח. בפארק ממוקם "בית האוויר" (Maison de l'Air) - מוזיאון הדן בזיהום האוויר. מדי שנה, בחודש ספטמבר, נערכת בפארק תערוכת פרחים. אתר האינטרנט הרשמי של פארק בלוויל מדיה וקבצים בנושא פארק בלוויל בוויקישיתוף
INTERCAL

INTERCAL היא שפת תכנות פארודית, והיא שפת התכנות האיזוטרית הראשונה. השפה פותחה על ידי דון וודס וג'יימס ליון, שני סטודנטים באוניברסיטת פרינסטון, ב-1972. בתור פרודיה, היא תוקפת את ההיבטים של שפות התכנות השונות שהיו אז, וכן את ההתרבות של שפות מוצעות בשנות ה-60. לפי המדריך המקורי, The full name of the compiler is "Compiler Language With No Pronounceable Acronym", which is, for obvious reasons, abbreviated "INTERCAL". (בתרגום חופשי: השם המלא של המהדר הוא "שפת מהדר חסרת קיצור שניתן להגות אותו", אשר, מסיבות ברורות, מקוצר ל-"INTERCAL".) קיימות 2 גרסאות של INTERCAL‏: C-INTERCAL (בעבר תוחזק על ידי אריק ריימונד), ו-CLC-INTERCAL (מתוחזק על ידי קלאודיו קאלבלי). INTERCAL תוכננה להיות שונה לגמרי מכל שפת תכנות אחרת. ל-INTERCAL קיימות הרבה תכונות שמתוכננות להקשות על המתכנת: היא משתמשת במשפטים כמו "READ OUT", וכן "IGNORE" וגם "FORGET" ומגדירים כמו "PLEASE". מילת המפתח האחרונה מספקת 2 סיבות לדחיית התוכנית על ידי המהדר: אם "PLEASE" לא מופיע מספיק, התוכנית מוגדרת כמנומסת באופן לא מספיק. אם "PLEASE" מופיע יותר מדי פעמים, התוכנית נדחית עקב נימוס מוגזם. אף על פי שתכונה זאת קיימת במהדר המקורי, היא לא הייתה מתועדת. המדריך של INTERCAL נותן שמות לא רגילים לכל תווי ה-ASCII שלא אלפאנומריים (היוצא דופן הוא האמפרסנד): גרש יחיד וגרשיים הם "ניצוץ" ו-"אוזני ארנב" בהתאמה. אופרטור ההצבה, שמיוצג בשפות תכנות אחרות בסימן שווה ("חצי רשת"), מיוצג ב-INTERCAL על ידי חץ שמצביע לשמאל, ->, שנקרא "מקבל" והוא נוצר מחיבור של "זווית" ו"תולעת". הביצוע המקורי של השפה השתמש בכרטיסים מחוררים ומערך התווים EBCDIC. כדי ש-INTERCAL יוכל לרוץ על מחשבים שמשתמשים בASCII, היה צריך לעשות תחליפים ל-2 תווים: ¢ הוחלף ב-$ בשביל אופרטור הערבוב, "מתאר את עליית המחיר של התוכנות ביחס לחומרות", וכן ∀ הוחלף ב-? לייצוג פעולת XOR יונארית, בשביל "לבטא בצורה נכונה את התגובה של האדם הממוצע כשהוא רואה בפעם הראשונה פעולת XOR". על אף הסירבול של השפה, INTERCAL היא בכל זאת שלמה טיורינג: אם יש מספיק זיכרון, INTERCAL יכולה לפתור כל בעיה שמכונת טיורינג יכולה לפתור. אבל רוב היישומים של INTERCAL עושים זאת לאט מאוד: כמה תוכניות שמבצעות את הנפה של ארטוסתנס עד 65535 נבדקו על מחשב Sun SPARCStation-1. התוכנית שנכתבה בשפת C רצה בפחות מחצי שנייה, אותה התוכנית ב-INTERCAL רצה ביותר מ-17 שעות. INTERCAL-72 הייתה מאוד מוגבלת ביכולות הקלט-פלט: צורת הקלט הנתמכת היחידה הייתה מספרים שבהם הספרות מאויתות, וצורת הפלט היחידה הייתה גרסה מורחבת של ספרות רומיות. ב-C-INTERCAL הוספה האפשרות לקלט ופלט מכל סוג של טקסט. התוכנית הבאה, שנכתבה בגרסת C-INTERCAL, כותבת בפלט "Hello, world!": DO ,1 <- #13 PLEASE DO ,1 SUB #1 <- #238 DO ,1 SUB #2 <- #108 DO ,1 SUB #3 <- #112 DO ,1 SUB #4 <- #0 DO ,1 SUB #5 <- #64 DO ,1 SUB #6 <- #194 DO ,1 SUB #7 <- #48 PLEASE DO ,1 SUB #8 <- #22 DO ,1 SUB #9 <- #248 DO ,1 SUB #10 <- #168 DO ,1 SUB #11 <- #24 DO ,1 SUB #12 <- #16 DO ,1 SUB #13 <- #162 PLEASE READ OUT ,1 PLEASE GIVE UP מדיה וקבצים בנושא INTERCAL בוויקישיתוף אתר האינטרנט הרשמי של INTERCAL
1717

שנת 1717 היא השנה ה-17 במאה ה-18. זוהי שנה רגילה, שאורכה 365 ימים. 1 בינואר 1717 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 4 בינואר – הולנד, אנגליה וצרפת חותמות על הברית המשולשת נגד ספרד, וזאת על מנת לשמור על הסכם אוטרכט 13 במאי – מריה תרזה, קיסרית האימפריה הרומית הקדושה ומלכת בוהמיה והונגריה (נפטרה ב-1780) 16 בנובמבר – ז'אן לה רון ד'אלמבר, מתמטיקאי ופיזיקאי צרפתי (נפטר ב-1783) 16 בדצמבר – אליזבת קרטר, משוררת ומתרגמת אנגלייה (נפטרה ב-1806) 27 בדצמבר – האפיפיור פיוס השישי (נפטר ב-1799) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1717 התחילה ביום כ"ט בטבת ה'תע"ז (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ח בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1717 לפי הלוח היוליאני Nothing. ילידי 1717‎ נפטרים ב-1717‎ מדיה וקבצים בנושא 1717 בוויקישיתוף
ננוליתוגרפיה

ננוליתוגרפיה (אנגלית: Nanolithography) מתייחסת למכלול שיטות ייצור בתחום המיקרואלקטרוניקה והמיקרומכניקה המאפשרת ייצור סדרתי של מבנים בגדלים ננומטרים, משמע שאחד מממדיהם קטן מ-100 ננומטר. ננוליתוגרפיה נפוצה בייצור שבבים מוליכים למחצה ומעגלים מודפסים. השיטה השולטת כיום בתעשיית המוליכים למחצה לייצור היא פוטוליתוגרפיה. כיום שיטה זו מאפשרת הגעה לרזולוציה של 32 ננומטר. הקרנה באור מאפשרת להגיע לרזולוציה מיטבית של 1/2 אורך גל, מה שמחייב שימוש בלייזרים באורכי גל אולטרה-סגולים ושיפור הרזולוציה מייקר מאוד את המערכת. רוב המומחים בתחום מאמינים כי בשיטה זו לא ניתן יהיה להגיע למערכת מסחרית לייצור ברזולוציה מתחת ל-22 ננומטר. הטכנולוגיות שעתידות להחליף את הפוטוליתוגרפיה ולאפשר שיפור של הרזולוציה נקראות בשם הכולל "ליתוגרפיית הדור הבא" (Next-generation Lithography או NGL) ביניהן ניתן למנות את השיטות המובילות הבאות: ליתוגרפיית קרני-X: בדומה לפוטוליתוגרפיה אך תוך שימוש בקרני-X שאורך הגל שלהן הוא באורך של ננומטר. ליתוגרפיה אולטרה-סגולה קיצונית (Extreme Ultraviolet Lithography או EUV): בדומה לפוטוליתוגרפיה תוך שימוש באורך גל קצר במיוחד של כ-13.5 ננומטר. ליתוגרפיה של הטבעה ננומטרית (Nanoimprint Lithography או NIL): שימוש בתבנית עם מבנה ננומטרי שמשמשת להטבעת המבנה על חומר רך בלחץ. ליטוגרפית קרן אלקטרונים פוטוליתוגרפיה הדפסה במיקרו מגע לתוגרפיה רכה ננוליתוגרפיית עט נובע ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אנדרס פוג ראסמוסן

אנדרס פוג ראסמוסן (בדנית: Anders Fogh Rasmussen; נולד ב-26 בינואר 1953) כיהן כראש ממשלת דנמרק בין השנים 2001–2009. כיהן כמזכ"ל נאט"ו בין השנים 2009–2014. ראסמוסן נולד בשנת 1953 והיה פעיל פוליטי כל ימי חייו. הוא נשא משרות שונות בממשלה ובאופוזיציה לאורך כל חייו המקצועיים. בשנת 1978 הוא נכנס לראשונה לפרלמנט הדני, הפולקטינג. בשנים 1987–1990 היה שר המיסוי ומשנת 1990 היה שר הכלכלה והמיסוי, בממשלתו השמרנית של פול שלוטר. בשנת 1992 התפטר ראסמוסן מכהונתו כשר לאחר שחקירת בית משפט קבעה שמידע שמסר לפרלמנט לא היה שלם ומדויק. ראסמוסן חלק על מסקנות הוועדה, אך אל מול איום בהצבעת אי-אמון, החליט להתפטר מתפקידו בעצמו. מפלגתו הליברלית ונסטרה - זכתה בכוח פוליטי רב בבחירות שנערכו בנובמבר 2001 והביסה את ממשלתו של פול נירופ ראסמוסן, מה שאיפשר לו להקים את ממשלתו הראשונה. בחירות אלו סימנו שינוי דרמטי בפוליטיקה הדנית. ניצחון מפלגתו של ראסמוסן הייתה הפעם הראשונה מאז שנות העשרים שהמפלגה הסוציאל-דמוקרטית איבדה את מעמדה כמפלגה הגדולה ביותר בפולקטינג. מאז, המפלגה הליברלית שלו פעלה בקואליציה יחד עם מפלגת העם השמרנית כדי ליצור ממשלת מיעוט, שהמשיכה להתקיים גם לאחר הבחירות הכלליות של שנת 2005. סדר היום של ממשלתו של ראסמוסן נחשב היה "ימני" הרבה יותר מהמקובל בדנמרק זה שנים רבות. הממשלה פעלה גם כדי להגביל את מספר המהגרים לדנמרק. ראסמוסן החזיק במשרת נשיאות האיחוד האירופי מיולי 2002 עד דצמבר אותה שנה. במהלך תקופה זו הראה את מסירותו לסדר יום פרו-איחוד ולעקרונות המנחים של דוקטרינת אלמאן ינסן. ראסמוסן הוא מחברם של מספר ספרים. ב-28 במאי 2008, במהלך ביקורו בישראל, קיבל תואר דוקטור של כבוד בפילוסופיה מאוניברסיטת חיפה. ב-4 באפריל 2009 הצביעו 28 המדינות החברות בארגון נאט"ו פה אחד על מינויו לתפקיד מזכ"ל הארגון. יום לאחר מכן, ב-5 באפריל 2009 הגיש את התפטרותו מתפקיד ראש הממשלה למרגרטה השנייה, מלכת דנמרק. במקומו מונה שר האוצר הדני, לארס לקה ראסמוסן. למרות השם הדומה, אין בין השניים קרבה משפחתית. מדיה וקבצים בנושא אנדרס פוג ראסמוסן בוויקישיתוף אנדרס פוג ראסמוסן, באתר אנציקלופדיה בריטניקה (באנגלית) אנדרס פוג ראסמוסן, ברשת החברתית פייסבוק אנדרס פוג ראסמוסן, ברשת החברתית אקס (טוויטר) אנדרס פוג ראסמוסן, ברשת החברתית Goodreads תואר ד"ר של כבוד לראש ממשלת דנמרק סוכנויות הידיעות, דנמרק: רסמוסן במקום רסמוסן בראשות הממשלה, באתר ynet, 5 באפריל 2009
הרייט קווימבי

הרייט קווימבי (באנגלית: Harriet Quimby; ‏11 במאי 1875 – 1 ביולי 1912) הייתה הטייסת האמריקאית הראשונה שקיבלה רישיון טיס, ב-1 באוגוסט 1911. ב-4 בספטמבר אותה שנה הייתה לטייסת הראשונה שטסה טיסת לילה. ב-16 באפריל 1912 הייתה האישה הראשונה לחצות את תעלת למאנש בטיסה. את חציית התעלה היא עשתה במטוס תוצרת לואי בלריו. היא יצאה מדובר שבאנגליה וכעבור 59 דקות נחתה על חוף ים בהרדלו-פלג', פא-דה-קאלה שבצרפת, כ-40 קילומטר מקאלה. ב-1 ביולי 1912 טסה קווימבי במפגש התעופה השנתי השלישי במסצ'וסטס בצוותא עם מארגן האירוע, במטוס דו מושבי חדש מתוצרת לואי בלריו. המטוס נטה קדימה וקווימבי והנוסע הועפו למותם. מדיה וקבצים בנושא הרייט קווימבי בוויקישיתוף הרייט קווימבי, במסד הנתונים הקולנועיים IMDb (באנגלית) הרייט קווימבי, באתר "Find a Grave" (באנגלית) הרייט קווימבי, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סו גרדנר

סו גרדנר (באנגלית: Sue Gardner; נולדה ב-11 במאי 1967) היא עיתונאית קנדית. מנכ"לית קרן ויקימדיה לשעבר. גרדנר נולדה בברבדוס, גדלה והתחנכה בעיירה פורט הופ, באונטריו, קנדה. אביה היה כומר אנגליקני, שהשתתף ב"נסיעות החירות", לביטול ההפרדה הגזעית בארצות הברית. אמה הייתה מנהלת התיכון הציבורי בעיירה, האשה הראשונה בתפקיד זה. כנערה, הייתה גרדנר "חנונית" ומוזרה, וקראה שירה. חבריה היו להגדרתה מוזרים כמוה, פאנקיסטים, מטאליסטים או חובבי מבוכים ודרקונים. עבודתה הראשונה הייתה בכתב העת האנרכיסטי Kick It Over. גרדנר היא בעלת תואר בעיתונאות מאוניברסיטת ריירסון. היא עבדה במשך 17 שנה בתאגיד התקשורת הקנדי CBC, בתחילה כמפיקה, כתבת ובמאית ואחר-כך בהפקת סרטים דוקומנטריים עבור CBC Radio One ו-Newsworld בנושאים חברתיים ותרבות פופולרית. כן עבדה כעיתונאית. בתפקידה האחרון היא ניהלה את אתר האינטרנט של רשות השידור הקנדית (CBC). באביב 2007, יום לפני יום-הולדתה הארבעים התפטרה מתפקידה. לוויקיפדיה הגיעה במקרה. ב-16 באפריל 2007, כששמעה על הטבח במכללת וירג'יניה טק, הגיעה אל דף השיחה של הערך בוויקיפדיה, משחשבה שזו הייתה שיחה בעלת גוון עיתונאי מעמיק, התעוררה סקרנותה, היא עיינה באתר האינטרנט של קרן ויקימדיה וכשראתה שמחפשים מנכ"ל, הגישה את מועמדותה. בסופו של תהליך, נבחרה לתפקיד. ג'ימי ויילס אמר על כך: "מה שתפס אותי בה היה השילוב בין הזיקה לתרבות הנגד לבין המקצועיות הרצינית שלה וגם ההומור". לפי נתונים שפרסמה קרן ויקימדיה, בתחילת דרכה השתכרה 150,000 דולר בשנה ובשנת 2011 עמד שכרה על 200,000 דולר לשנה. כשסו גרדנר התחילה לעבוד כמנכ"ל קרן ויקימדיה העסיקה הקרן 7 עובדים והיא אף לא העסיקה רואה חשבון במשרה מלאה ופעלה ממשרד שהיה ממוקם במרכז קניות בפלורידה. כיום משרדי הקרן שוכנים בסן פרנסיסקו ועובדים בה כ-120 עובדים. מדי חודשיים הקפידה גרדנר לנהל צ'אט עם עורכים במיזמי ויקימדיה מרחבי תבל. באוקטובר 2009 בחר בה האתר הפינגטון פוסט כאחת מעשרת האישים המשפיעים ביותר על עולם התקשורת של השנה, בשל עבודתה בוויקימדיה. ב-27 במרץ 2013 הודיעה גרדנר, ברשימת תפוצה להודעות בקהילת ויקימדיה, כי היא מתכוונת לפרוש מתפקידה כמנכ"לית קרן ויקימדיה לטובת תפקיד אחר, מתוך מטרה לקדם את עולם האינטרנט החופשי. היא ציינה שהחלטתה באה לאור שינויים ביחס לאינטרנט, אשר מהווים איום על המשך קיומו בצורה המוכרת לנו, והביאה כדוגמה את פעולות החקיקה הידועות כ-SOPA/PIPA. גרדנר הדגישה בהודעתה שאינה עוזבת מייד, ובתיאום עם הוועד המנהל של הקרן, תעשה זאת לאחר שיימצא לה מחליף. ב-1 ביוני 2014 הוחלפה על ידי לילה טרטיקוב. במאי 2015 הצטרפה לפרויקט Tor כיועצת, לשם בניית תוכנית ארוכת טווח לפרויקט. החל מספטמבר 2018 היא עומדת בראש אתר האינטרנט "The Markup", אתר ללא מטרות רווח שעוסק בהשפעתן של ענקיות הטכנולוגיה על החברה. אתר האינטרנט הרשמי של סו גרדנר סו גרדנר, ברשת החברתית אקס (טוויטר) סו גרדנר, ברשת החברתית LinkedIn קארן ואלבי, Wikipedia's Librarian To The World, פאסט קומפני, 1 באפריל 2011 (באנגלית) (פורסם גם במגזין גלובס, 14 באפריל 2011, עמ' 30–34) suegardner.org - הבלוג של סו גרדנר אריאנה הפינגטון, "עשרת האישים המשפיעים ביותר על עולם התקשורת", הפינגטון פוסט, 19 בנובמבר 2009 *Announcement *please read‏, ברשימת התפוצה "Wikimedia Announcements", ‏27 במרץ 2013 (באנגלית) גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
הנוקמים הקטנים

הנוקמים הקטנים (בצרפתית: Les Mini-Justiciers) היא סדרת טלוויזיה מונפשת המבוססת על סדרת ספרים מאת Hélène Bruller ו-ZEP. הסדרה שודרה בדיבוב לעברית בערוץ הילדים מאפריל 2009. הסדרה מספרת על עלילותיהם של חבורה די גדולה של חיות, אשר לומדת בבית-ספר יסודי. בכל פרק מסופר על חייה אחרת, בעלת "פגם" חיצוני או פנימי אשר גורם ללעג מכל חבריה ללימודים. לאחר מכן, אותה חייה מקבלת כוחות-על, אשר בעזרתם היא מראה לכולם כי למרות הפגמים - כולנו שווים, וכי אין דבר יותר טוב מחברות אמת. בסוף כמובן, הכוחות נעלמים והכל חוזר לעצמו. אבל כך למעשה, כולם לומדים לקח חשוב לחיים. את הפתיח העברי של הסדרה שרים עמנואל חנון ואלן אזגי. אתר האינטרנט הרשמי של הנוקמים הקטנים "הנוקמים הקטנים", במסד הנתונים הקולנועיים IMDb (באנגלית) "הנוקמים הקטנים", באתר נטפליקס האתר הרשמי של הסדרה האמריקאית האתר הרשמי של הסדרה הצרפתית הנוקמים הקטנים, במיזם "אישים" לתיעוד היצירה הישראלית
OVA

האם התכוונתם ל... ‏Original video animation (אנ') – אנימה (יצירה מונפשת יפנית) שנועדה מראש להפצה לווידאו ביתי, ראו אנימה (הנפשה)#OVA וירטואליזציה (מדעי המחשב) ‏Open Virtualization Alliance (אנ') – מיזם שיתופי של קרן לינוקס שפעל בשנים 2013–2016, לפיתוח תוכנות קוד פתוח חופשיות שניתן להריץ בסביבות עבודה וירטואליות, ראו גם וירטואליזציה .ova – סיומת תקנית (יחד עם .ovf) לסוג קובצי קוד פתוח שניתן להריץ בסביבת עבודה וירטואלית, ראו פורמט וירטואליזציה פתוח (אנ') (OVF, ‏Open Virtualization Format) ביצית וחלבון הביצה Ova – בלטינית צורת הרבים של Ovum, ביצית, תא הרבייה הנקבי Ova (קיצור ל–Ovalbumin) – אובלבומין, החלבון העיקרי בחלבון הביצה
1718

שנת 1718 היא השנה ה-18 במאה ה-18. זוהי שנה רגילה, שאורכה 365 ימים. 1 בינואר 1718 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 21 ביולי – הסכם שלום פוז'ארוואץ נחתם בעיר הסרבית פוז'ארוואץ בין האימפריה העות'מאנית מצד אחד ובין אוסטריה והרפובליקה של ונציה מצד שני 25 באוגוסט – העיר ניו אורלינס בלואיזיאנה נוסדה 22 בנובמבר – הפיראט האכזרי "הזקן השחור" נהרג בקרב 16 במאי – מריה גאטנה אנייזי, מתמטיקאית ופילוסופית איטלקייה (נפטרה ב-1799) 30 ביולי – ויליאם פן, מייסד פנסילבניה (נולד ב-1644) 22 בנובמבר – שחור הזקן, שודד ים (נולד ב-1680) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1718 התחילה ביום י' בשבט ה'תע"ח (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ח בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1718 לפי הלוח היוליאני Nothing. ילידי 1718‎ נפטרים ב-1718‎ מדיה וקבצים בנושא 1718 בוויקישיתוף
דבון ג'פרסון

דבון ג'פרסון (באנגלית: Davon Jefferson; נולד ב-3 בנובמבר 1986 בלינווד שבקליפורניה) הוא כדורסלן אמריקאי המשחק בעמדות הסמול פורוורד והפאוור פורוורד בקבוצת קפיטנס דה ארקיבו מליגת הכדורסל הפוארטו ריקנית. ג'פרסון נחשב שחקן אתלטי במיוחד ובעל יכולת הטבעה גבוהה. בצעירותו שיחק ג'פרסון באוניברסיטת דרום קרוליינה, בה העמיד ממוצעים של 12.1 נקודות, 6.3 ריבאונדים וחסימה אחת ב-27.8 דקות משחק. הוא שיחק בליגת הקיץ של ה-NBA במדי הלוס אנג'לס לייקרס, אך לא נבחר בדראפט לשנת 2008 וחתם במכבי חיפה מליגת העל הישראלית לעונת 2009/2008, אותה הוביל יחד עם דורון פרקינס לגמר גביע המדינה ולגמר הפיינל פור של הליגה, אך בשניהם קבוצתו הפסידה להפועל חולון ולמכבי תל אביב בהתאמה. כמו כן, הוא נבחר לשחקן השישי של העונה בליגת העל לאחר שקבע ממוצעים של 16.3 נקודות ו-7.3 ריבאונדים למשחק. בעונת 2010/2009 הפך לאחד הכוכבים הגדולים של הליגה הישראלית, אך עזיבתם של פרקינס וברוקס סיילס השפיעה רבות על חיפה שסיימה את העונה הסדירה במקום החמישי בלבד והודחה כבר ברבע גמר הפלייאוף על ידי ברק נתניה. בסך הכל ג'פרסון סיים עונה אישית טובה במיוחד עם ממוצעים מצוינים של 17.2 נקודות, 8.4 ריבאונדים ו-2.4 אסיסטים למשחק. לאחר עונה זו עזב את חיפה וחתם לקראת עונת 2011/2010 באסוול ליון-וילרבאן הצרפתית, איתה השתתף בסיבוב הראשון של מוקדמות היורוליג, אך קבוצתו הודחה ממסגרת זו[דרוש מקור] והוגרלה למשחקי היורוקאפ לעונת 2011/2010. בעונה שלאחר מכן עבר לשחק בקבוצת טריומף ליוברצי הרוסית. לאחר הפסד של הקבוצה בליטא, נעצר ג'פרסון על ידי המשטרה המקומית יחד עם טייוויין מקי, חברו לקבוצה. הכדורסלנים האמריקנים יצאו לבלות במועדון לילה מקומי לאחר ההפסד ובמקום התפתחה תקרית עם אנשי האבטחה שהובילה למעצרם. בתחילת עונת 2020/21 חזר למכבי חיפה מליגת העל בעקבות שחררו המוקדם של לה בריאן נאש אך שוחרר בהמשך העונה עקב בעיות משמעת. ביוני 2021 חתם בקבוצת קפיטנס דה ארקיבו מליגת העל שבפוארטו ריקו. פרופיל, באתר Sports-Reference פרופיל, באתר eurobasket פרופיל, באתר היורוליג איתן גליקמן, דבון ג'פרסון שוחרר בעקבות בעיות משמעת, מייקל קובינס הוחתם, באתר ynet, 3 בינואר 2021
אופני הזהב

אופני הזהב (בצרפתית: Vélo d'Or; באנגלית: Golden Bicycle) הוא פרס ברכיבת אופניים, המוענק מאז שנת 1992 על ידי מגזין האופניים הצרפתי, Vélo Magazine. "אופני הזהב" נחשב לרוב כפרס האישי החשוב והיוקרתי ביותר בענף האופניים. הפרס מוענק מדי שנה לרוכב האופניים שמוגדר על ידי המגזין כמי שהשיג את הביצועים הטובים ביותר במשך כל אותה שנה. לאנס ארמסטרונג החזיק בשיא הזכיות בפרס "אופני הזהב", עם חמש זכיות אולם בשנת 2012, פרסים אלו נשללו ממנו בעקבות שימוש בסמים ממריצים. אלברטו קונטדור זכה בפרס ארבע פעמים והוא מחזיק בשיא הזכיות. מלבד שנת 2006 כל זוכי הטור דה פראנס עד שנת 2019 הגיעו לאחד משלושת המקומות הראשונים. אתר Vélo Magazine (בצרפתית) מאמר על פרס "אופני הזהב"
מקל (פירושונים)

האם התכוונתם ל... מקל – מוט עשוי עץ מקלות אכילה – אמצעי המסייע באכילת מזון, המקובל במזרח הרחוק מקל גשם – כלי נגינה דרום אמריקאי מקל הקלדה ותמרון חפצים – אביזר טכנולוגיה מסייעת המסייע לאנשים בעלי לקות תנועה בהקלדה על מקלדת מחשב מקל ספירה – עזר זיכרון קדום מקל פוגו – צעצוע המשמש לקפיצה מקל תיפוף סוכרייה על מקל מקל הליכה – עזר הליכה אישים ששם משפחתם מקל אריה מקל – מנכ"ל רשות השידור וקונסול ישראל באטלנטה ובניו יורק גל מקל – כדורסלן ישראלי ויליאם מקל – מדינאי אוסטרלי
כריש גובלין

כריש הגובלין (שם מדעי: Mitsukurina owstoni) הוא כריש החי במים עמוקים, המין היחיד במשפחתו. מאפיינו הבולט ביותר הוא הצורה יוצאת הדופן של ראשו. יש לו חרטום ארוך, בעל צורת כף חפירה ודמוי-מקור, הארוך בהרבה מאלה של כרישים אחרים. כמה מאפיינים יוצאי דופן אחרים הם צבע גופו, שהוא בדרך-כלל ורוד, ולסתותיו הארוכות והבולטות. כשלסתותיו נסוגות, הוא דומה לַמין כריש חול נמרי, עם אף ארוך בצורה בלתי רגילה. כריש זה ידוע בעיקר בגודל 3 עד 4 מטרים ומשקל מוערך של עד 210 ק"ג אך נמצאו פרטים באורך של מעל 6 מטרים. כריש הגובלין מצוי במעמקי האוקיינוס, רחוק ממקום שקרני השמש יכולות להגיע בעומק של יותר מ-1000 מטר. הם מצויים בכל העולם, מאוסטרליה באוקיינוס השקט ועד מפרץ מקסיקו שבאוקיינוס האטלנטי. הם ידועים מאוד מסביב למים המקיפים את יפן, היכן שהמין התגלה לראשונה על ידי המדע המודרני. כרישי גובלין ניזונים ממגוון רחב של אורגניזמים שחיים במים עמוקים. כמה ממזונותיהם הידועים הם דיונונים, סרטנים, ודגי מים עמוקים. מעט מאוד ידוע על היסטורית החיים של המין הזה והרגלי הרבייה שלו, מפני שמפגשים איתו הם נדירים יחסית. לא נראה שיש איום ממשי לאוכלוסייה, כך שהמין לא רשום כמין בסכנת הכחדה על ידי ארגון השימור העולמי. כריש הגובלין תואר לראשונה על ידי דייוויד סטאר ג'ורדן מפרט שנאסף בים סגאמי, ליד יוקוהמה, יפן. מדיה וקבצים בנושא כריש גובלין בוויקישיתוף כריש גובלין, באתר ITIS (באנגלית) כריש גובלין, באתר NCBI (באנגלית) כריש גובלין, באתר Animal Diversity Web (באנגלית) כריש גובלין, באתר האנציקלופדיה של החיים (באנגלית) כריש גובלין, באתר FishBase (באנגלית) כריש גובלין, באתר GBIF (באנגלית) כריש גובלין באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
פרומן

האם התכוונתם ל... אורלי פרומן – אשת חינוך ישראלית, מנכ"לית משרד התרבות והספורט איאן פרומן – טניסאי ישראלי ג'יין פרומן – שחקנית וזמרת אמריקנית דב פרוהמן – פרופסור לפיזיקה שימושית ומנכ"ל אינטל בישראל מייקל פרומן – עורך דין אמריקני מנחם פרומן – פעיל שלום ישראלי ורבה של תקוע עקיבא פרומן – גאולוג ישראלי פרוהמן פרומין